### | | | | --- | --- | | | | | --- | | **Byråd** 27. august 2019 Sagsnr. 710-2019-19011 Dok.nr. 710-2019-169069 Sagsbehandler DPEP | | 133.                Forslag til tillæg nr. 16 til Spildevandsplan 2013 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY |
| Lovgrundlag | Miljøbeskyttelsesloven og bekendtgørelse om spildevandstilladelser mv. |

###

**SAGENS INDHOLD**

Byrådet skal i denne sag tage
stilling til et forslag til tillæg nr. 16 til den gældende spildevandsplan. Med
tillægget skabes mulighed for en nødvendig adgangsvej til et kommende
regnvandsbassin i [adresse]. Adgangsvejen kræver rådighedsindskrænkninger for de
berørte lodsejere. Byrådet skal endvidere tage stilling til igangsætning
af ekspropriationsprocedure med henblik på erhvervelse af de nødvendige
rådighedsindskrænkninger eller arealafståelse.

Ifølge den gældende Spildevandsplan 2013 skal der etableres
et regnvandsbassin på matr. nr. 5a Voldum by, [adresse]. [adresse] meddelte
1. september 2017 tillæg nr. 11 til spildevandsplan 2013, som omfattede
arealafståelse til bassinet med tilhørende ledningsanlæg. Det har efterfølgende
vist sig nødvendigt med rådighedsindskrænkninger på matr. nr. 7r og 12n for at
sikre en adgangsvej til bassinet. Matr. nr. 7r ejes af Favrskov Kommune.

**VURDERING**

Det foreslåede tillæg giver mulighed for at separatkloakere
i [adresse] og etablere de nødvendige regnvandsbassiner. Derved sikres en
hensigtsmæssig og miljømæssig forsvarlig afledning af både spildevand og
overfladevand.

**ØKONOMI**

Udgifterne til etablering af regnvandsbassinet betales af
Favrskov Forsyning A/S i henhold til Favrskov Spildevands betalingsvedtægt. Der
er ingen direkte økonomiske konsekvenser for Favrskov Kommune.

**INDDRAGELSE**

Forslaget vil blive offentliggjort på kommunens hjemmeside
med oplysning om, at bemærkninger til forslaget kan fremsendes inden otte uger.

**INDSTILLING**

Direktøren for Teknik og Kultur indstiller til Byrådet:

1.
At forslag til ”Tillæg nr. 16 til
Spildevandsplan 2013” godkendes og fremlægges i offentlig høring i otte uger.

2.
At Byrådet bemyndiger Teknik og Kultur
til administrativt at vedtage tillægget til spildevandsplanen, såfremt der ikke
er modtaget indsigelser inden høringsperiodens udløb.

3.
At godkende, at der igangsættes ekspropriationsprocedure med henblik på
erhvervelse af de nødvendige rådighedsindskrænkninger eller arealafståelse ved
de i tillægget angivne matrikler. Igangsætning skal ske, såfremt [adresse]
Spildevand A/S ikke kan opnå frivillige aftaler.

**BESLUTNING**

***Teknik- og Miljøudvalget, 8. august 2019:***

Fraværende:Jacob Mikkelsen, Rolf Berg

Indstilles godkendt.

***Økonomiudvalget, 20. august 2019:***

Fraværende:Ingen

Indstilles godkendt.

**Bilag**

|  |  |
| --- | --- |
| Forslag til tillæg nr. 16 til Spildevandsplan 2013 | 710-2019-114712 |